Tőzsde Mentor

Napi összegzés
2025-07-17
Sokat javult a piaci hangulat, a fontosabb tőzsdeindexek jelentősen emelkedtek.
0,6%-kal emelkedett az amerikai kiskereskedelmi forgalom júniusban, ami meghaladta a 0,1%-ra vonatkozó várakozásokat. Ezáltal továbbra is erősnek tekinthető az amerikai fogyasztás, ami tovább fokozta az optimizmust.
Enyhén negatívan reagált a piac a Netflix gyorsjelentésére, pedig az eredmények és az előrejelzések is erősek lettek. Ennek oka lehet, hogy a felfokozott várakozásoknak és elvárásoknak nem tudott megfelelni a vállalat, valamint az utóbbi időszakban kiemelkedően magas szintre került az árfolyam.

Kiskereskedelmi forgalom (USA)
2025-07-17 14:30 (Europe/Budapest)
Az amerikai kiskereskedelmi forgalom alakulása kiemelt jelentőségű a fogyasztás és a GDP szempontjából. A várakozások szerint 0,1%-os lehetett a havi növekedés, ami alacsony értéknek számít. Az ennél is gyengébb adatok sokat rontanának a piaci hangulaton, míg az erősebb értékek hatására emelkedhetnének a tőzsdeindexek.

Napi összegzés
2025-07-18
Nem alakultak ki jelentős elmozdulások, a tőzsdeindexek többsége inkább stagnált.
A fogyasztói hangulat szempotjából fontosnak tekinthető Michigen index adatok kis mértékben tovább emelkedtek, valamint az inflációs várakozások is sokat csökkentek. Ezáltal megállapítható, hogy a vámháború okozta bizonytalanság a fogyasztói hangulatban már jelentősen mérséklődött.

Napi összegzés
2025-07-21
Jó hangulatban telt a kereskedés az amerikai részvénypiacon, Európában azonban ismét csökkentek a tőzsdeindexek.
Az európai tőzsdéket jellemző gyenge teljesítmény oka a vámokkal kapcsolatos bizonytalanság lehetett, mivel egyre inkább közeledik az augusztus 1-ei határidő.
A növekvő bizonytalanság kedvező a nemesfémeknek, így az arany és az ezüst is sokat emelkedett.

Napi összegzés
2025-07-22
Nem teljesítettek jól a részvénypiacok, az amerikai és az európai tőzsdeindexek is visszaestek, bár elsősorban a technológiai szektor volt lemaradó.
Az európai tőzsdék esésében komoly szerepe volt a vámháború hatásának, mivel negatív hírek érkeztek az EU-USA kereskedelmi tárgyalások sikerét illetően, valamint az EU egyre inkább készül komoly válaszlépések kidolgozásával.
Negatívan reagáltak a befektetők a General Motors gyorsjelentésére, a részvény árfolyama 8%-ot esett. A negyedéves számok ugyan nem alakuktak rosszul, viszont a vámok negatív hatásai már jelentkeztek, ami növelte a költségeket.

Napi összegzés
2025-07-23
Sokat javult az általános piaci hangulat, a főbb tőzsdeindexek jelentősen emelkedtek.
Segítette a részvénypiacokat, hogy bejelentésre került a kereskedelmi megállapodás az USA és Japán között, az általános 15%-os vámot kedvezően fogadta a piac.
Az európai tőzsdék felülteljesítettek, mivel egyes értesülések szerint közel lehet az EU és USA közötti megállapodás, ami alapján 15 százalékos lehet az európai termékekre vonatkozó végleges vámszint, ami jóval alacsonyabb lenne a korábbi várakozásokhoz képest.

Napi összegzés
2025-07-24
Nem mutattak nagy erőt a részvénypiacok, a főbb tőzsdeindexek inkább oldalaztak, míg a Dow Jones 0,7%-ot esett.
Nem változtatott a kamatszinten az EKB, ami azonban nem volt meglepetés. A jegybank korábban már jelentősen csökkentette a kamatokat, valamint az inflációs folyamatok is kedvezőek, viszont a továbbra is fennálló kockázatok mellett már kevesebb kamatvágás várható.
Vegyes amerikai PMI-adatok érkeztek, míg a feldolgozóipari adatok a vártnál jóval gyengébbek lettek, addig a szolgáltató szektor meg tudta verni az elemzői várakozásokat.
Sokat esett a Tesla árfolyama, miután a vállalat gyenge gyorsjelentést tett közzé, valamint kiemelte a következő időszak nehézségeit és visszafogott kilátásait.

Napi összegzés
2025-07-25
Vegyes hangulat jellemezte a tőzsdéket, míg az amerikai tőzsdeindexek emelkedtek, addig Európában inkább csökkenéseket lehetett látni.
Nem reagáltak jól a befektetők az Intel gyorsjelentésére, mivel nem sikerükt erősre a negyedév, valamint a vezetőség a költségek csökkentését vetítette előre a beruházások növelése helyett.
Visszavágta a bevételi előrejelzéseit a Volkswagen, amiben a vámoknak is jelentős szerepe lehetett. Ez is megerősíti azt a tendenciát, hogy az autógyártók komoly nehézségekkel szembesülhetnek a következő időszakban.

Napi összegzés
2025-07-28
Vegyes mozgások alakuktak ki a részvénypiacokon, míg az amerikai tőzsdeindexek emelkedtek, Európában sokat romlott a hangulat.
Bejelnentésre kerülg az EU és az USA közötti vámegyezség a hétvégén, ami értelmében az európai szállítmányokra 15 százalékos általános vám fog vonatkozni az Egyesült Államokban. Ennek mértéke ugyan nem alacsony, viszont sokkal kisebb, mint a korábban belengetett értékek. Emellett pedig az EU jelentős LNG vásárlásra és az Egyesült Államokban történő beruházásokra tett ígéretet.
A kezdeti piaci reakciók ugyan kedvezőek voltak, a nap folyamán azonban fokozatosan romlott a hangulat, leginkább Európában. Ennek lehetséges oka lehet, hogy a részletek még nincsenek tisztázva, valamint a vámterhelés így is magasnak tekinthető.
A DAX esetében sokat rontott a hangulaton, hogy a Pepco csődöt jelentett, valamint az Audi is profit warningot tett közzé a várható nehézségek és a vámok hatásai következtében.

Napi összegzés
2025-07-29
Kedvező hangulatban telt a kereskedés az európai tőzsdéken, az amerikai tőzsdeindexek azonban gyengébben teljesítettek, az S&P 500 0,35-ot esett.
A tegnapi visszaesést követően sokat javítottak az európai indexek, a DAX-nak is sikerült egy nagyobb fordulatot bemutatni, miután a 24000-es szint alatt is járt már. A befektetők jobban mérlegelték a vámok hatásait, amivel kapcsolatban csökkenhetett a pesszimizmus, viszont a korábbi csúcstól még messze van a DAX.
Tovább csökkent a nyitott álláshelyek száma az Egyesült Államokban, ami nem segítette a részvények teljesítményét. A CB fogyasztói bizalmi index ugyanakkor növekedett, míg a harmadik negyedévre vonatkozó első GDPNow 2,9%-ot mutatott, ami kedvező a gazdasági kilátásokat tekintve.

Napi összegzés
2025-07-30
Jól teljesítettek a tőzsdék a nap elején, később azonban mérséklődött a hangulat, amivel az amerikai tőzsdeindexek inkább stagnáltak.
Kedvező GDP adat érkezett az USA-ból, a 2,6%-os várakozásokkal szemben 3% lett a második negyedéves növekedés, így egyelőre nem mutat gyengeséget az amerikai gazdaság.
Ezzel szemben az Eurózóna GDP-je csak 0,1%-kal emelkedett, bár meghaladta az elemzői várakozásokat.
Nem okozott meglepetést a Fed kamatdöntés, nem változott a kamatszint. Jerome Powell Fed elnök ugyanakkor kiemelte a gazdaság erejét és a vámok okozta bizinytalanságot, ami csökkentette a kamatvágási várakozásokat.

GDP (USA)
2025-07-30 14:30
A második negyedéves amerikai GDP adatra kiemelten fog figyelni a piac, mivel még továbbra is nagy a bizonytalanság a vámok hatásaival kapcsolatban. A mostani adat már többet elárulhat az amerikai gazdaság erejével kapcsolatban. A várakozások alapján 2,4%-os lehetett a növekedés, ami átlagosnak mondható. Az ettől nagyobb érték valószínűleg komoly pozitív piaci reakciót váltana ki, míg egy csalódást keltő adat jelentős esést is okozhat.

FED ülés
2025-07-30 20:00 - 21:00
A júliusi Fed kamatdöntő ülés fontos üzeneteket tartalmazhat a várható kamatpályával kapcsolatban. A jegybank valószínűleg nem változtat a kamatszinten, viszont a befektetők fokozottan fognak figyelni minden részletre, ami a jövőbeli döntésekre vonatkozhat. A piaci várakozások alapján szeptemberben folytatódhatnak a kamatcsökkentések, Jerome Powell Fed elnök azonban már többször hangsúlyozta, hogy a vámok miatti bizonytalanság következtében kivárhat a jegybank, amit a gazdaság ellenállóképessége is indokolttá tesz. Ezáltal érdekes lesz figyelni, hogy milyen mértékben lesz optimista hangvételű a sajtótájékoztató, mivel egy szigorúbb álláspontra komoly negatív piaci reakció is érkezhet a tőzsdeindexek esésével, valamint a dollár erősödésével.

Napi összegzés
2025-07-31
Jelentősen elromlott a piaci hangulat, a fontosabb tőzsdeindexek visszaesetek, az amerikai piacon a kisebb kapitalizációjú részvények teljesítettek a legrosszabbul, a Russel 2000 közel 1%-kot esett.
Erős gyorsjelentést tett közzé a Microsoft és a Meta, amivel a bevételi és profitvárakozásokat is bőven meghaladták, valamint a következő nyegyedévre is optimisták a vállalatvezetők, így mindkét részvény árfolyama sokat emelkedett a kereskedés során.
Növekedést mutatott a PCE, a 2,5%-os konszenzussal szemben 2,6%-os lett az éves infláció. A maginfláció is meghaladta a 2,7%-os várakozásokat, mivel 2,8%-ra emelkedett. Ezáltal még nem látszik jelentős enyhülés az áremelkedési ütemben, ami magasan tarthatja a kamatokat erősítve ezáltal a dollárt.

PCE infláció (USA)
2025-07-31 14:30
A Személyes Fogyasztási Kiadások (PCE) inflációja a Fed által kiemelten figyelt mutatószám, így az ebben bekövetkező változások a kamatcsökkentési várakozásokat is jelentősen befolyásolhatják. A várakozások alapján a fő és a maginfláció is 0,3%-kal emelkedhetett júniusban, így mindkét esetben további növekedést mutathat az éves infláció. A PCE az utóbbi hónapokban kezd ismét gyorsulni, így a várakozásoknál is magasabb érték sokat rontana a piaci hangulaton, míg az ennél alacsonyabb adat kisebb megnyugvást jelentene.

Napi összegzés
2025-08-01
Komoly visszaesés alakukt ki a részvénypiacokon, az amerikai és európai tőzsdeindexek jelentősen csökkentek, a Nasdaq 100 2%-ot, míg a DAX 3%-ot esett.
A komoly hangulatromlást elsősorban az amerikai munkaerőpiaci adatok váltották ki. Az NFP adat ugyanis a foglalkoztatottság 73 ezres bővülését mutatta, ami elmaradt a 106 ezer főre vonatkozó várakozásokkal szemben. Az igazán agy negatívumot azonban az jelentette, hogy az előző 147 ezres adatot jelentősen lefelé módosították, 14 ezer főre.
Ezáltal a kamatcsökkentési várakozások jelentősen emelkedtek, a piac már 3 kamatvágást áraz az idei év végéig. Ennek megfelelően a kötvényhozamok nagy mértben estek, míg a dollár sokat gyengült, az arany ugyanakkor jól teljesített. A kamatcsökkentések ugyan kedvezőek lehetnek a reszvényeknek, viszont a recessziós kockázat felerősödésének nem örültek a befektetők.
A részvénypiacoknak továbba nem tett jót, hogy Donald Trump jelentős vámokat vettett ki azokra az országokra, akikkel nem sikerült megállapodásra jutni. Emellett pedig a már megkötött vámalkuk esetében is szükség lesz további tárgyalásokra, így a vámháborúval kapcsolatos bizonytalanság még egyáltalán nem szűnt meg.

Amerikai munkaerőpiaci adatok
2025-08-01 14:30
Az amerikai munkaerőpiaci adatok kiemelt jelentőségűek a kamatcsökkentések szempontjából. A várakozások szerint az NFP 108 ezres növekedést mutathat a múlt havi 147 ezret követően, míg a munkanélküliségi ráta 4,2% után 4,1% lehet. Az ennek megfelelő értékek alátámasztanák az amerikai munkaerőpiac erejét, ami késleltetheti a várt kamatvágást. Az alacsony értékek ugyan kedvezőek lehetnek a kamatcsökkentések szempontjából, viszont recessziós félelmeket is kiválthatnak.

Napi összegzés
2025-08-04
Sokat javult a piaci hangulat a múlt péntekhez képest, a tőzsdeindexek ugyanis nagy mértékben emelkedtek, bár az amerikai piacon jobb volt a hangulat, viszont Euróbában is szép pluszokat lehetett látni. A Nasdaq 100 közel 2%-kal, míg a DAX 1,5%-kal növekedett.
A múlt pénteki munkaerőpiaci adatokat követően Donald Trump elbocsátotta a Munkaügyi Minisztérium egyik vezető tisztviselőjét a foglalkoztatottsági adatok manipulálása miatt. Emellett Adriana Kugler, a Federal Reserve kormányzója bejelentette lemondását, ami azért lehet fontos esemény, mert lehetőséget ad Trumpnak, hogy a vártnál korábban nevezzen ki új tagot a jegybank vezetésébe. Ez pedig gyengítheti a jegybank függetlenségét, ami rossz hír lehet a befektetőknek.
A piaci hangulatban bekövetkezett látványos fordulatot elsősorban az válthatta ki, hogy a befektetők jobban mérlegelték az eseményeket és egyelőre a várható kamatcsökkentések pozitív hatásaira fókuszálnak a recessziós kockázatokkal szemben.

Napi összegzés
2025-08-05
Gyengén teljesítettek az amerikai tőzsdeindexek, az európai piacok azonban tovább emelkedtek.
Nem tett jót az amerikai részvénypiacoknak az ISM szolgáltatószektorra vonatkozó PMI adata, ami a múlt havi 50,8-as értéket követően 50,1 pontra csökkent. Ez is mutatja az amerikai gazdaság gyengülését, ami kamatvágásra késztetheti a Fed-et, az infláció azonban még kockázatot jelent.
Donald Trump a CNBC-nek adott interjújában jelezte, hogy hamarosan új bejelentések érkezhetnek a chipszektor kapcsán, valamint a gyógyszeripari vámok akár a 250%-ot is elérhetik, ami tovább növelheti a bizonytalanságot.
Erős gyorsjelentést tett közzé az OTP, bevétel- és profitsoron is felülteljesített a vállalat. A részvény árfolyama az elmúlt időszakban meredeken emelkedett, a jelenlegi kilátások alapján pedig ez akár folytatódhat is.

ISM szolgáltatószektor PMI (USA)
2025-08-05 15:45
Az amerikai gazdaság ereje szempontjából kiemelten fontos a szolgáltatószektor teljesítménye. A júliusi PMI érték növekedést mutathat a múlt havi 50,8 potot követően, mivel 51,5-es értéket vár a piac. Az ettől is erősebb adat igen kedvező lenne, míg egy alacsonyabb érték tovább fokozhatná a recessziós aggodalmakat.

Napi összegzés
2025-08-06
Sokat javult a hangulat az amerikai reszvénypiacon, a Nasdaq 100 1,3%-kal emelkedett, valamint az európai tőzsdeindexek is kisebb pluszokban zártak.
Visszafodta a DAX-ot a júniusi német ipari termelési adat, ami 3,9%-kal esett vissza. A német gazdaság tehát nem mutat erőt, amiben a vámoknak is jelentős szerepe lehet.
Trump bejelentette, hogy az Egyesült Államokba érkező chip importokra 100 százalékos vámot vezethetnek be ugyanakkor azok a vállalatok mentesülnek a vámok fizetése alól, amelyek rendelkeznek gyártóegységekkel az Egyesült Államok területén, így több érintett részvény is pozitívan reagált, pl. az Intel és a TSMC is sokat emelkedett. Az Apple pedig jelentős amerikai beruházásra tett ígéretet, aminek köszönhetően szintén mentességet élvez a vámok alól.
Éves szinten 3%-os növekedést mutatott a júniusi kiskereskedelmi forgalom Magyarországon, ez azonban elmarad a Bloomberg 3,4%-os konszenzusától. Az előző hónaphoz képest szezonálisan kiigazítva 0,5%-kal növekedett a boltok forgalma. Emellett éves alapon 4,9%-kal esett vissza az ipari termelés volumene, ami jelentősen alulmúlta a mínusz 3%-os várakozást. Havi bontásban 1,3%-ot csökkent a hazai ipari termelés, ami kifejezetten kedvezőtlennek számít a Bloomberg 0,8%-os növekedésre vonatkozó várakozásához képest.

Napi összegzés
2025-08-07
Tovább folytatódott a pozitív hangulat, bár az amerikai piacok kissé alulteljesítettek, viszont az európai tőzsdeindexek sokat emelkedtek.
Az európai tőzsdeindexek kiemelkedő teljesítményében komoly szerepe volt a hírnek, miszerint a következő hét során személyesen fog tárgyalni Trump és Putyin egy lehetséges tűzszünettel kapcsolatban. Ennek megvalósulása nagyon jót tenne az európai részvénypiacoknak és a magyar részvényeknek is, az OTP árfolyama több, mint 3%-kal emelkedett.
Életbe léptek a magasabb ellenvámok, valamint Trump folyamatosan újabb szektor- vagy országspecifikus vámokat lenget be, aminek következtében tartós maradhat a bizonytalanság, a piac ugyakkor már kevésbé reagál az ilyen bejelentésekre, sokkal inkább a vámok inflációs és gazdasági hatásaira figyel.

Napi összegzés
2025-08-08
Folytatódott a pozitív piaci hangulat, az amerikai és európai tőzsdeindexek is tovább emelkedtek.
4,3%-os volt az éves magyar infláció júliusban, ami kis mértékben meghaladta az elemzői konszenzus 4,1%-os várakozását. Havi szinten 0,4%-os drágulás volt látható, ami gyorsabb növekedés a prognosztizált 0,2%-os ütemnél.
Jelentősen emelkedett az arany határidős árfolyama arra a hírre, hogy az aranyra is vonatkozhatnak vámok. Ezt a Fehér Ház később cáfolta, így visszacsökkent az árfolyam, ugyanakkor kissebb bizonytalanság továbbra is megmaradhat.

Napi összegzés
2025-08-11
Gyenge hangulat jellemezte a tőzsdéket, az amerikai tőzsdeindexek kisebb csökkenésben zártak, míg az európai piacokon vegyes mozgásokat lehetett látni.
A befektetők valószínűleg kivárnak a fontos inflációs adatok előtt, kedden a CPI, csütörtökön pedig a termelői infláció érkezik. A várakozások alapján kisebb emelkedés is elképzelhető, így érthető az óvatosság. Amennyiben azonban nem lesz negatív meglepetés, pozitív piaci reakció várható.
A részvénypiacok most kiemelten figyelnek majd a hét végén sorra kerülő találkozóra Trump és Putyin között. Egyes vélemények szerint jelentős lépés történhet egy tűzszüneti megállapodás felé. Ennek megvalósulása pedig nagyon jó hír lenne az európai piacoknak és a magyar tőzsdének is.
Donlad Trump bejelentette a kínai vámok 90 napos elhalasztását, ami kedvező hír, bár valószínűleg számított rá a piac, így nem okozott meglepetést, viszont mindenképpen csökkent a bizonytalanság. Emellett pedig az amerikai elnök határozottan elutasította az aranyra vonatkozó vámokat, amire komoly eséssel reagált az árfolyam.

Napi összegzés
2025-08-12
Kiemelkedően teljesített az amerikai részvénypiac, aminek köszönhetően az S&P 500 és a Nasdaq is új történelmi csúcsot ért el. Ezzel szemben Európában sokkal gyengébb volt a hangulat, kisebb csökkenésben zárták a főbb tőzsdeindexek.
Az amerikai részvények szárnyalását elsősorban az inflációs adatok váltották ki. A júliusi éves CPI ugyanis 2,7%-ot mutatott a 2,8%-os várakozásokkal szemben. A maginfláció azonban 3,1%-ra emelkedett a múlt havi 2,9%-ot követően. Ezáltal a mostani adatok egyáltalán nem nevezhetők kedvezőnek, mivel az infláció stagnálását, illetve kisebb növekedését mutatja. Ráadásul éppen a maginfláció jelentett negatív meglepetést, ami nem tartalmazza a volatilis energiaárakat, így sokkal relevánsabbnak tekinthető. A piac azonban valószínűleg még ennél is rosszabb adatokra számított, így most még tovább nőtt a valószínűsége a szemptemberi kamatvágásnak, illetve az idei 75 bázispontos kamatcsökkentésnek.
Az európai tőzsdék alulteljesítésében nagy szerepe lehet Trump és Putyin találkozójának, aminek eredményével kapcsolatban jelentős a bizonytalanság. Az esemény kedvezőnek tekinthető, viszont egyes szakértők szerint nem számítható jelentős áttörés, így a befektetők is inkább óvatosak.

CPI (USA)
2025-08-12 14:30
A júliusi amerikai CPI a piaci hangulatot is meghatározhatja. Az utóbbi időszakban a gyenge munkaerőpiaci adatok következtében jelentősen emelkedtek a kamatcsökkentési várakozások, így a befektetők kiemelten fognak figyelni az infláció alakulására. A várakozások alapján a havi CPI 0,2%-os növekedést mutathat, míg éves alapon 2,8%-ot. A maginfláció pedig 0,3%-kal lehet magasabb júniushoz képest, míg az éves adat 3% lehet. A várakozásokat meghaladó adatok valószínűleg erős negatív piaci reakciót váltanának ki, mivel az infláció stagnálása, illetve erősödése arra ösztönözheti a Fed-et, hogy hosszabb ideig tartsa szinten a kamatokat, ami rossz hír lenne a részvényeknek. Ráadásul a gyengülő gazdasággal együtt a növekvő infláció felerősítheti a stagflációs félelmeket, ami az egyik legrosszabb forgatókönyv a részvénypiacoknak, viszont az arany tovább emelkedhetne. Ezzel szemben a várakozásoknál kedvezőbb adatok jelentős emelkedést váltanának ki az amerikai tőzsdeindexekben, valamint az általános piaci hangulat is sokat javulna. Ekkor ugyanis még nagyobb eséllyel áraznák a befektetők az idei 3 kamatvágást is, ami nagyon kedvező lenne a részvénypiacoknak és a dollár is sokat gyengülne.

Napi összegzés
2025-08-13
Folytatódott a jó hangulat a tőzsdéken, bár a Nasdaq 100 csak kis mértékben emelkedett, viszont a Dow Jones 1%-kal növekedett, míg az európai piacok is kiemelkedően teljesítettek.
Továbbra is kedvez a részvénypiacoknak a várható kamatcsökkentés. A szeptemberi kamatvágást már egyre több szakértő erősíti meg elsősorban arra hivatkozva, hogy a vámok hatását elnyelik a vállalati profitmarzsok, így nem növelik jelentősen a fogyasztói árakat. Az amerikai pénzügyminiszter, Scott Bessent is 150 bázisponttal alacsonyabb alapkamatot tart ideálisnak. Az optimizmus és pozitív nyilatkozatok ellenére azonban vállalatvezetői vélemények alapján a következő időszakban már komolyabb áremelések is várhatóak. Raphael Bostic, az atlantai Fed elnöke pedig a kamatcsökkentések ellen érvelt, kiemelve a Fed lehetőségét a kivárásra, mivel a munkaerőpiac továbbra is stabil.

Napi összegzés
2025-08-14
Vegyes mozgások jellemezték a tőzsdéket, míg az európai piacokon kedvező volt a hangulat, addig az amerikai tőzsdeindexek alulteljesítettek.
Komoly negatív meglepetést jelentettek a júliusi amerikai termelő inflációs adatok. A PPI infláció és a maginfláció esetében is 0,2%-os havi növekedés volt a várakozás, amihez képest mindkét adat 0,9%-ot mutatott. Az éves PPI pedig a múlt havi 2,4%-ot követően 3,3%-ra, míg a maginfláció 2,6% után 3,7%-ra emelkedett. Ezáltal kijelenthető, hogy a vámok árnövelő hatása kezd egyre inkább megmutatkozni. A befektetők azonban egyelőre csak mérsékelen reagáltak, így még továbbra is erős az optimizmus. Ugyanakkor a mostani inflációs adatok a gyengülő gazdasággal idővel felerősíthetik a stagflációs félelmeket, ami már komoly probléma lenne a részvénypiacoknak.

PPI (USA)
2025-08-14 14:30
A júliusi termelői inflációs adatok akár jelentősebb mozgásokat is kiválthatnak, mivel fontos információt adhatnak a vámok lehetséges hatásaival kapcsolatban. A várakozások alapján az alap és a maginfláció is 0,2%-kal emelkedhet a múlt hónaphoz képest. Az ettől magasabb értékek komoly negatívumot jelenthetnek, csökkentve a kamagvágási várakozásokat, illetve stagflácios félelmeket kiváltva. Amennyiben azonban a várakozásokkal megegyező vagy alacsonyabb adat érkezne, a részvények emelkedésére és a dollár gyengülésére lehet számítani.

Napi összegzés
2025-08-15
Óvatos hangulatban telt a kereskedési nap, a befektetők elsősorban a Trump-Putyin találkozóra figyeltek.
Nem okozott jelentős áttörést Trump és Putyin találkozója, viszont Oroszország látszólag nagyobb hajlandóságot mutat a békekötésre. Ugyanakkor várhatóan továbbra is nehéz lesz megegyezni bizonyos kényes kérdésekben, így még valószínűleg sokat kell várni a békére.
A júliusi kiskereskedelmi forgalom a 0,6%-os várakozásokkal szemben 0,5%-os növekedést mutatott, azonban az előző adatot 0,6%-ról 0,9%-ra módosították. Ezáltal kijelenthető, hogy ugyan csökkent a fogyasztás ereje, viszont továbbra is elfogadható mértékű.
A Michigan index adatok sem mutattak kedvező képet. A fogyasztói hangulat a júliusi 61,7 pontot követően 58,6 pontra csökkent, míg a várakozásokra vonatkozó index értéke 57,2 pontra esett vissza a múlt havi 57,7 pontot követően. Emellett pedig az inflációs várakozások is jelentősen emelkedtek az előző hónaphoz képest.
